আল হাছিব তাপাদার, জকিগঞ্জ প্রতিনিধি :: জকিগঞ্জে বন্যার পানি কমতে শুরু করেছে। পানি কমতে থাকলেও বন্যাকবলিতদের দুর্ভোগ বাড়ছে। অধিক বৃষ্টিপাত ও ভারত থেকে আসা ঢলের কারনে নদী তীরবর্তী গ্রামগুলো বন্যায় আক্রান্ত হয়। ঘরবাড়ি ও মৌসমুী ফসল ব্যাপক ক্ষতিগ্রস্থ হয়েছে। ক্ষতিগ্রস্থ ঘরবাড়ি ঠিক না হওয়া পর্যন্ত বন্যাক্রান্ত গ্রামগুলোর বাসিন্দারা নিজেদের ঘরে ফিরতে পারছে না। একইসাথে বিশুদ্ধ খাবারের পানির সংকটও রয়েছে।